钦定古今图书集成/明伦汇编/氏族典/第319卷 > 《廖用贤尚友录》 > 丁天锡
## 钦定古今图书集成/明伦汇编/氏族典/第319卷 > 《廖用贤尚友录》 > 丁天锡

按《万姓统谱》：天锡，赤岸人。性沉静，有器识，读书勤苦，
诸子百家，无不精熟。父先卒，惟母在堂，奉养至谨，怡
悦承志。一日，遇兵寇入其家，拘母索所有。母曰：“读书，
家贫，无所藏蓄。”寇持兵欲杀之，天锡卫母身曰：“欲伤
我母，宁杀我身。”所见任取之。寇亦自化。语曰：“天不杀
孝子。”于是母子俱得解难。治平四年，母将没，语天锡
曰：“吾病必不起。死生人之常也；况年九袠，又何憾乎？”
语既引身，浩歌而终。歌辞卓异，家人录之。